Imagine (אלבום)

Imagine הוא אלבום הסולו השני של המוזיקאי הבריטי ג'ון לנון, שיצא לאור ב-9 בספטמבר 1971 על ידי אפל רקורדס. האלבום, שהופק במשותף על ידי לנון, אשתו יוקו אונו ופיל ספקטור, עומד בניגוד לעיבודים הבסיסיים של אלבומו הראשון, John Lennon/Plastic Ono Band,<ref></ref> בעוד ששיר הנושא הפותח נחשב בעיני רבים לשיר החותם שלו.

לנון הקליט את האלבום מתחילת עד אמצע 1971 באולפני אסקוט סאונד, אולפני EMI ורקורד פלנט בניו יורק, עם מוזיקאי משנה שכללו את חברו לשעבר ללהקת הביטלס ג'ורג' האריסון, הקלידן ניקי הופקינס, הבסיסט קלאוס פורמן והמתופפים אלן וייט וג'ים קלטנר. מילות האלבום משקפות שלום, אהבה, פוליטיקה, ניסיונו של לנון בתרפיה פרימאלית בצרחות, ולאחר תקופה של מתחים אישיים גבוהים, התקפה על שותפו לשעבר לכתיבה פול מקרטני בשיר "How Do You Sleep?" קטעים נרחבים מהמפגשים הוקלטו לסרט תיעודי שנגנז; חלקים שוחררו בסרט התיעודי דמיין. הסרט התיעודי "John & Yoko: Above Us Only Sky", המבוסס על אותו קטעים, יצא לאקרנים בשנת 2018.

Imagine זכה להצלחה ביקורתית ומסחרית, והגיע למקום הראשון במצעד האלבומים הבריטי ובבילבורד 200 האמריקאי. יחד עם John Lennon/Plastic Ono Band, הוא נחשב לאחד מאלבומי הסולו הטובים ביותר של לנון. בשנת 2012 נבחר האלבום למקום ה-80 ברשימת 500 האלבומים הגדולים בכל הזמנים של מגזין הרולינג סטון. האלבום יצא מחדש מספר פעמים, כולל בשנת 2018 בשם The Ultimate Collection, מארז של שישה דיסקים המכיל דמואים שלא פורסמו בעבר, הקלטות אולפן נדירות, "סרטי תעודה אבולוציוניים" לכל רצועה, ואלמנטים מבודדים של רצועות יחד עם מיקסים היקפיים.

== רקע ==
בזמן שהותם בניו יורק, חברי הביטלס לשעבר ג'ון לנון וג'ורג' האריסון ערכו ג'אם סשן קצר,<ref name=":0"></ref> שבמהלכו ביקש לנון מהאריסון להופיע באלבומו הבא של לנון. ההקלטות היו אמורות להתחיל בעוד שבוע באולפני אסקוט סאונד של לנון, במעונו בטיטנהרסט פארק.<ref name=":0" /> האריסון הסכים, והזמין את חברם, הבסיסט קלאוס פורמן.<ref name=":0" />

== הקלטה ומבנה ==
הקלטת האלבום החלה ב-24 במאי באולפני אסקוט סאונד.<ref name=":1"></ref> השירים הראשונים שהוקלטו היו "It's So Hard" ו-"I Don't Wanna Be a Soldier" בפברואר 1971 באולפני אסקוט סאונד, במהלך סשנים לסינגל "Power to the People" של לנון.<ref></ref><ref></ref> גרסת כיסוי לשיר "Well (Baby Please Don't Go)" של האולימפיקס משנת 1958, שיצאה מאוחר יותר ב-John Lennon Anthology, הוקלטה ב-16 בפברואר.<ref name=":1" /> לנון בחר לבצע גרסה מחודשת לשיר "I Don't Want to Be a Soldier" ב-24 במאי 1971,<ref name=":1" /> יום הפתיחה של סשנים מרכזיים של האלבום.

לנון גייס את עזרתם של ניקי הופקינס, חברי להקת אפל באדפינגר, אלן וייט וג'ים קלטנר. האריסון תרם תפקידי גיטרה מובילים בשירים שונים.<ref></ref> לנון הראה למוזיקאים שיר שכתב לאחרונה, "Imagine". כמו כן הוקלט דמו של השיר העתידי של לנון "Aisumasen (I'm Sorry)", השיר "San Francisco Bay Blues" שלא שוחרר, ודמו של "I'm the Greatest".<ref name=":0" />

לנון ואשתו יוקו אונו טסו לניו יורק ב-3 ביולי כדי להמשיך את הסשנים של האלבום למחרת, ברקורד פלנט.<ref name=":0" /> חלקים אינסטרומנטליים רבים הוקלטו שם מחדש, ונוספו גם מיתרים וסקסופון של קינג קרטיס.<ref name=":0" /> השירים שהוסיימו ברקורד פלנט היו "It's So Hard", "I Don't Want to Be a Soldier" ו-"How Do You Sleep?"<ref name=":0" /> כמו באלבומו האחרון של לנון, פיל ספקטור הצטרף אליו ואל אונו כמפיק שותף ב-Imagine. עיבודי המיתרים לאלבום נכתבו על ידי טורי זיטו.<ref></ref>

צילומים נרחבים של המפגשים, המראים את האבולוציה של חלק מהשירים, צולמו במקור ונקראו "Working Class Hero" לפני שנגנזו.<ref name=":0" /> קטעים מתוך השיר "Gimme Some Truth" שודרו כחלק מתוכנית הטלוויזיה של ה-BBC The Old Grey Whistle Test ב-12 בדצמבר 1972.<ref name=":0" /> חלקים ממנו שוחררו כחלק מהסרט התיעודי דמיין.<ref name=":0" />

== מילים ולחן ==
Imagine נכתב והוקלט בתקופה של תחושה רעה במיוחד בין לנון לבין חבר להקתו לשעבר פול מקרטני,<ref>The Editors of Rolling Stone, Harrison, Rolling Stone Press/Simon & Schuster (New York, NY, 2002), p. 42.</ref> בעקבות התפרקות הביטלס שנה קודם לכן וזכייתו של מקרטני בתביעתו בבית המשפט העליון לפירוק השותפות המשפטית ביניהם.<ref name=":0" /> האריסון התארח במחצית מעשרת השירים של Imagine, כולל "How Do You Sleep?" – שיר שנכתב כנקמה על ההתקפות האישיות לכאורה של מקרטני על לנון ואונו, באלבומו האחרון Ram.<ref></ref><ref></ref> לנון אמר ב-1980: "השתמשתי בטינה שלי נגד פול... כדי ליצור שיר... לא נקמה נוראה אכזרית נוראית... השתמשתי בטינה שלי ובהתרחקות שלי מפול ומהביטלס, ובמערכת היחסים עם פול, כדי לכתוב את 'How Do You Sleep?'. אני לא באמת מסתובב עם המחשבות האלה בראש כל הזמן..."<ref></ref>

השיר "Imagine" הפך לשיר החותם של לנון ונכתב כתחינה לשלום עולמי. שנים לאחר מכן הוא הכיר בתפקידה של אונו ביצירת השיר והביע צער על כך שלא נתן לה קרדיט כשותפה לכתיבה. גם "Jealous Guy" זכה לפופולריות מתמשכת; השיר הולחן במקור בשם "Child of Nature" במהלך סשנים של כתיבת שירים בהודו בשנת 1968 שהובילו לאלבום הכפול של הביטלס, The Beatles.<ref></ref> השיר "Oh My Love" והשיר "How?" הושפעו מניסיונו בטיפול תרפיה פרימאלית.<ref></ref>

לנון גם התמכר לאהבתו לרוק אנד רול עם השירים "Crippled Inside" ו-"It's So Hard". השיר "Gimme Some Truth", שנשמע לראשונה במהלך סשנים של Let It Be בתחילת 1969, מופיע באלבום עם גשר חדש. "I Don't Want to Be a Soldier" הפוליטי סוגר את החצי הראשון של Imagine בצורה קקופונית. השיר האחרון באלבום היה "Oh Yoko!"; ו-EMI דחפה לכך שהשיר הזה יופק כסינגל, אבל לנון חשב שהוא "פופ" מדי.<ref></ref>

== עטיפה ==
הצילומים על העטיפה הקדמית והאחורית צולמו על ידי אונו, באמצעות מצלמת פולארויד.<ref></ref> בעבר סברו כי עטיפת האלבום הקדמית צולמה על ידי אנדי וורהול.<ref></ref> העטיפה האחורית כוללת ציטוט (".Imagine the clouds dripping. Dig a hole in your garden to put them in") מתוך ספרה של אונו, "Grapefruit", שאותו קידמו בבריטניה בני הזוג לנון באותה תקופה.<ref></ref>

== שחרור ==
פרסומת [[בילבורד לאלבום מ-1971.]]
אפל רקורדס הוציאה את Imagine ב-9 בספטמבר 1971 בארצות הברית וחודש לאחר מכן, ב-8 באוקטובר, בבריטניה. מהדורות מוקדמות של תקליט האלבום כללו גלויה ובה תמונה של לנון מחזיק חזיר, לעג לתנוחה הדומה של מקרטני עם כבשה על עטיפת Ram.<ref>Clayton 2003, p. 301</ref><ref></ref>

"Imagine", מגובה בשיר "It's So Hard", יצא כסינגל בארצות הברית ב-11 באוקטובר 1971.<ref name=":0" /> האלבום הגיע למקום הראשון בעולם והפך לרב מכר מתמשך, כאשר שיר הנושא הגיע למקום השלישי בארצות הברית. "Imagine" יצא כסינגל בבריטניה רק ארבע שנים מאוחר יותר, במקביל ליציאת אוסף הסינגלים Shaved Fish של לנון.<ref></ref>

== רשימת השירים ==
#Imagine
#Crippled Inside
#Jealous Guy
#It's So Hard
#I Don't Wanna Be A Solider
#Gimme Some Truth
#Oh My Love
#How Do You Sleep?
#How?
#Oh Yoko

== נגנים ==
Plastic Ono Band:
* ג'ורג' האריסון – גיטרה מובילה, גיטרה חשמלית (6,7), גיטרת סלייד (5,8), גיטרת רזונטור (2)
* קלאוס פורמן – גיטרה בס, קונטרבס (2)
* אלן וייט – תופים (1, 6, 8, 9, 10) וויברפון (3)
* ג'ים קלת'נר – תופים (2, 3, 5)
* ניקי הופקינס – פסנתר ופסנתר חשמלי
* קינג קרטיס – סקסופון (4,5)
* פיל ספקטור – קולות (10)
* ג'ון לנון – מפוחית
ונגנים אחרים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי 1971
קטגוריה:ג'ון לנון
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי